ദേവര്ഷോല ടൗണില് കാട്ടാനയിറങ്ങി ഗൂഡല്ലൂര്: ദേവര്ഷോല ടൗണില് ഇന്നലെ രാവിലെ കാട്ടാനയിറങ്ങി പരിഭ്രാന്തി സൃഷ്ട്ടിച്ചു. ടൗണിലെ ശിവക്ഷേത്രത്തിനു സമീപത്താണ് അപ്രതീക്ഷിതമായി കാട്ടാന എത്തിയത്. കാട്ടാനയെ കണ്ടതോടെ സ്കൂള് കുട്ടികളും തോട്ടം തൊഴിലാളികളും ചിതറി ഓടി. ഈ പ്രദേശത്ത് സ്ഥിരമായി കണ്ടു വരുന്ന മോഴയാനയാണിത്. സാധാരണ രാത്രിയില് ഇറങ്ങി തീറ്റയും കഴിഞ്ഞ് പുലര്ച്ചെയോടെ സമീപത്തുള്ള വനത്തിലേക്ക് മടങ്ങാറാണ് പതിവ്. ഇന്നലെ രാവിലെയാണ് കാട്ടാന മടങ്ങി പോയത്. നാട്ടുകാരും തോട്ടം തൊഴിലാളികളും ബഹളം വച്ചതോടെ കാട്ടാന സമീപത്തുള്ള തേയിലത്തോട്ടത്തിലേക്ക് കയറി. ദേവര്ഷോല, നെല്ലാക്കോട്ട, ചെളിക്കാടി പാടംന്തുറ ഭാഗങ്ങളിലാണ് ഈ ആന സ്ഥിരമായി മേയുന്നത്. വനത്തിലേക്ക് ഓടിച്ചാലും തിരികെ എത്തും. ഗൂഡല്ലൂര്, പന്തല്ലൂര് താലൂക്കുകളിലെ എല്ലാ പ്രദേശങ്ങളിലും കാട്ടാനയിറങ്ങി തുടങ്ങി. കാട്ടില് നിന്നു കൂട്ടത്തോടെയാണ് കാട്ടാനകള് നാട്ടിലെത്തുന്നത്. ദേവാല ഹട്ടി, നാടുകാണി ഭാഗത്തിറങ്ങി വീട് തകര്ക്കുന്ന രണ്ട് കാട്ടാനകളെ വനത്തിലേക്ക് തുരത്തുന്നതിനായി 4 താപ്പാനകളെ നാടുകാണിയില് കൊണ്ടു വന്നിരുന്നു.The post ദേവര്ഷോല ടൗണില് കാട്ടാനയിറങ്ങി first appeared on MalayalamExpressOnline.